LidanRubinov/Halacha-QA huggingface dataset:
שאלה: רצוני לבנות לעומת רצון שכנים זקנים לשקט : בבניין שלנו מתכננים בניה לפי תמ"א 38 ואני מעונין בתוכנית בעיקר מבחינה כלכלית (רווח גדול מאד אי"ה). בנוסף, ישנו גם רווח בטיחותי מול רעידות אדמה. מנגד, ישנם מספר זקנים בבנין שיסבלו מכל תהליך הבניה שכולל גם שבירת חלק מקירות ביתם בשביל הרחבת הבית. האם הגון מבחינתי לתמוך בתוכנית ולגרום ליציאתה אל הפועל בעל כורכם? מדוע? השאלה נשאלה בהמשך לשאלה "תמ"א 38 על פי ההלכה"
תשובה: עקרונית מותר לאדם לבנות לו בית או להרחב את דירתו. עם זאת, עליו להתחשב עד כמה שאפשר בשכנים ולעשות זאת בדרך הפחות מפריעה להם.
שאלה: לשים מגן על תפילין של ראש: קניתי זוג תפילין חדש. אחת הסיבות של הקניה היא שהפינות של תפילין הראש היו שחוקות. עיקר השחיקה קורה כשאני מחזיר את התפילין לקופסא בסוף התפילה, כמה שאני שם לב לא לגעת בפינות הן נשחקות בכל זאת. אני רוצה למנוע את הבעיה בזוג התפילין החדש. חשבתי לשים על התפילין של הראש את המגן מפלסטיק ששמים על התפילין של היד. המגן יהיה כל הזמן על התפילין של הראש גם שאני מתפלל (כפי שהוא על התפילין של היד). האם זה מותר להתפלל עם תפילין של הראש מוגן על ידי המגן הזה? האם יש חשש של חציצה? הערה : לגבי תגובות המתפללים האחרים, אני כבר יודע מה לענות להם - אני לא חושש בזה. רק תגידו לי אם מותר להתפלל עם תפילין של הראש מוגן.
תשובה: תפילין של ראש ראוי שיהיו מגולים מה גם הם לא משתפשפים כמו של יד תפילין ש יד ראוי שיהיו מכוסים מה גם שבגלל שפשופם בשרוול הם נשחקים לכן רקב הם משתמשים במגן ולא בשל ראש
שאלה: ללקט שערות מכף היד: האם מותר ללקט שערות מכף היד והאצבעות (מצד לא ילבש)? לא לגמרי אלא למראה גבר רגיל. מראש
תשובה: יש בזה דין "לא ילבש" ולכן יש להימנע מכך, אלא אם כן הוא מתבייש בזה מאוד ויש לו צער בזה.
שאלה: כיצד לבחור שם לבת: אני עומדת ללדת בת. בעלי ואני מתלבטים בקשר לשם. אני יודעת שלא כדאי לקרוא שם של בן לבת. ישנם שמות שהם חד משמעיים של בנים כגון שמות מהתנ"ך, אבל ישנם שמות רבים שלכאורה הם זכריים, אבל משמשים גם לבנות או אפילו רק לבנות, למשל: שחר, זהר, שקד, יובל, רתם ועוד. איך ניתן לדעת מה בעייתי ומה ר?
תשובה: אין הלכות שמות בשולחן ערוך. תבחרו בשם בעל מסר ערכי וחינוכי שהבת תוכל להזדהות אתו. ושגם יוכלו לזהות עפ"י השם אם היא בן או בת.
שאלה: סיום התפילה וקידוש של חילוני: יש לי כמה שאלות לכבוד הרב. 1) מה הדין בסיום תפילת שמונה עשרה, האם צריך להישאר לעמוד בסוף התפילה עד קדושה, ואם כן, מה הדין בערבית ובערבית של שבת? 2) הרבה מהמשפחה שלי חילונים וכיו ב מחללים שבת בפרהסי ה ואחד ביקש ממני לעשות קידוש ולא ידעתי מה לומר, כי לא ידעתי אם הוא מוציא ידי חובה ופחדתי שאם נעשה שנינו תהי ה בעי ה של שם ה לבטלה, אז שאלתי היא אם אפשרי שכמה אנשים יעשו קידוש, ומה הדין אם חילוני שמחלל שבת בפרהסי ה, האם יש עליו הגבלות כל שהן?
תשובה: 1. בסוף שמונה עשרה יש להמתין במקום עד קדושה. בערבית יש להמתין עד שיתחיל החזן את הקדיש. בערבית של שבת אפשר לחזור למקום כשמתחילים ויכולו. ואם לא חזר בתחילת ויכולו יחזור לאחר ויכולו. בכל המקרים אם המקום צפוף אפשר לחזור מיד בתחילת חזרת הש"ץ או אם יש צורך אפשר לחזור אף לאחר ששהה כשתי שניות. בימים שמאריך החזן עד שמגיע לקדושה כגון בראש השנה וביום הכיפורים אפשר לחזור למקום מיד כשהתחיל החזן את החזרה. 2. הטוב ביותר הוא שאתה תעשה את הקידוש ותשתה את רוב היין שבכוס או לפחות רוב רביעית (כ 50 סמ"ק). כך כולם יצאו ידי חובה ללא שום פקפוק, ולאחר שתשתה אתה יכולים האחרים גם כן לשתות. שנה טובה ובהצלחה
שאלה: תפילה ליד ריח רע ואזיקון בשבת: יש לי שתי שאלות: 1. האם מותר להתפלל (יש הבדל בין שמונה עשרה לשאר התפילה?) או ללמוד תורה ליד אדם שמריח לא טוב (אם לא מה הפיתרון? וגם זה קרה לי פעם שלאחר שהתחלתי שמונה עשרה, מה לעשות?)? 2. האם מותר בשבת לקשור דבר עם אזיקון?
תשובה: 1. ריח רע שאין בו ממש (כמו להפיח ) מותר ללמוד תורה מפני ביטול תורה אבל קריאת שמע או ברכות הנהנין ותפילה אסור וצריך להתרחק.(שו"ע עט,ט ) אך אם הריח הוא ריח של זעה או ריח הפה אין צריך להתרחק (שו"ע פו,א ונושאי כלים) תפסיק עד שהריח יפסק (רמ"א קג,ב) או תצטייד בריחות טבים. 2. אזיקון- אסור להשתמש בשבת.
שאלה: שבר בדירה שכורה: מה הדין במציאות בה שוכר דירה גרם טעות לשבר בכיור ע"י שנפל סיר בטעות לתוך כיור וגרם לו שבר קטן. השבר תוקן, הכיור שמיש ללא נזילות אך עדין ניתן לראות את הסדקים של החתיכה שהודבקה. השאלה נשאלה בהמשך לשאלה "נזק של פריט בשכירות דירה מרוהטת"
תשובה: לאחר בירור הענין נראה שאם בעל הדירה מקפיד על הסדקים שבכיור והיה קונה כיור חדש אילו היה זה הוא ששבר את הכיור, אזי השוכר צריך גם כן לקנות כיור חדש או משומש במצב שהיה הכיור הקודם, ולא די בכך שהחזיר את הכיור לתפקוד מלא. הרב עוזי נבו
שאלה: כנף הציצית נקרעה: כנף הציצית שלי נקרעה סביב ריבוע הבד הלבן שמוסיפים בציציות בכנף לחיזוק הכנף. הקריעה היא באופן שהכנף ובו חוטי הציצית עדיין לא נתלש לגמרי מהבגד אלא תלוי על בלימה. זה נראה כך: במקום שהבגד יהיה מלבני שהזוית שלו 90 מעלות, הריבוע של ה90 מעלות מנותק כמעט לגמרי מהבגד ומחובר לבגד עדיין רק בפס צר של הבד שהיה הצלע של המלבן של בגד הציצית. האם זה נחשב ככנף שנקרעה כיוון שזה כבר לא נראה כמו הקצה המרובע של הבגד?
תשובה: אם זה נקרע לגמרי, יש להתיר את הציצית, לתפור את הקרע ולקשור מחדש. אם זה רק נקרע קצת, זה כשר.
שאלה: פיצוי בעל קופת צדקה: לפני שנים הנחתי קופות צדקה של הישיבה שלי בחנויות. בעל חנות אחת נתן לי קופת צדקה מלאה שהיתה אצלו ואמר לי "מזמן לא באו לרוקן אותה, קח אותה ותחזיר לבעליה, ושים את הקופה שלך במקומה". כך עשיתי. עדיין לא הצלחתי להחזיר את הקופה לבעליה. אני מניח שאצליח לעשות זאת אם אתאמץ יותר. שאלתי - האם אני חייב לפצות את בעל הקופה על ששמתי את הקופה שלי במקום שלו ומנעתי ממנו רווח? אם כן, איך?
תשובה: לבעלי החנות הייתה זכות מלאה להפסיק את התתרמה לבעלי הקופה הראשונה ולהחליפה באחרים
שאלה: תפילה ליד בעל חיים: הרב! יש לי בבית כבר בערך 7-8 שנים חתולה שנמצאת כל הזמן בגינת הבית, הרבה פעמים שאני מתפלל יחיד בבית אני יוצא לשם כדי להימנע מרעש שיפריע בריכוז, וחשבתי לרגע אם זה ר בגלל שיש לי חתולה שמסתובבת לידי כל הזמן בתפילה. האם מותר להתפלל ו או להניח תפילין כשהיא מסתובבת לידי?
תשובה: אם אין שם צואה שמסריחה, אין שום בעיה.
שאלה: שימוש בכרטיס: 1. אמא של אשתי הינה מורה בפנסיה וזכאית לרכוש כרטיסים לאתרי בילוי דרך הסתדרות המורים. האם ישנה בעיה שאשתי רוכשת כרטיסים דרך הסתדרות המורים עבורנו אשתי אני והילדים. כמובן שמדובר במחיר מוזל מאשר אם קונים ישירות דרך אתר הבילוי.? 2. מחיר כניסה לבריכה בעיר הינה מוזלת לתושבי העיר בלבד ולתושבי חוץ המחיר הינו כפול. אני הלכתי עם בני לבריכה של הבנים ואשתי ביקשה מאמא שלה שתלך עם הבת שלנו לבריכה של הבנות. אשתי עבדה ולכן לא יכלה ללכת עם הבת שלי ואמא שלה הלכה - העניין שאמא שלה הינה תושבת חוץ ולא מתגוררת בחולון. אשתי קנתה כרטיסים בבריכה של הבנות תוך הצגת תעודת תושב והביאה לאמא שלה את שני הכרטיסים שקנתה. האם יש כאן עניין של גזל שאמא של אשתי שאינה תושבת העיר נכנסה לבריכה בכרטיס מוזל שנרכש עבור תושבי העיר? אציין כי דברתי בבוקר עם הפקידה בבריכה שאמרה לי שאין בעיה כי המחיר הינו זהה לכולם בדיעבד היא כנראה לא היתה מעודכנת שיש מחיר שונה לתושבי חולון ולתושבי חוץ. במידה ואכן ישנה בעיה היות וזה כבר קרה כיצד עליי לתקן זאת? 3. אני טובל במקווה פרטי ומשלם עבור הכניסה. יש ארון עם שמפו וסבון ואני חשבתי שזה עומד לרשות הטובלים במקווה ולכן השתמשתי. בדיעבר התברר לי שזה שייך לטובלים וחלקם מקפידיים שלא ישתמשו להם בשמפו ובסבון. כיצד עליי לתקן זאת? כמובן שמהיום והלאה אני לא אשתמש בזה אלא אביא מהבית שיהיה שלי. אם אפשר אודה על תשובה מהירה לפחות לשאלה 1 - כי זה עומד על הפרק בימים הקרובים. מראש
תשובה: 1. הסתדרות המורים מאפשרת לכול המשפחה להנות מכרטיסים אלו, ההנחות לא עולות להם כסף אלא כגוף גדול הגיעו להסדרי הנחות. 2.המחיר בבריכה בהתאם לכללים הנהוגים בבריכה. 3. דבר מתכלה כמו שמפו צריך לבקש רשות, בשונה משימוש בספר בבית מדרש שמותר אם לא כתוב אחרת. סביר להניח שאם היית שואל היו נותנים לך.
שאלה: זמן הפעלת התנור פירוליט: כמה זמן נדרש להפעיל את התנור במצב פירוליט ע"מ להכשיר שימוש בתנור באפיה בשר לאחר חלב? השאלה נשאלה בהמשך לשאלה "תנור פירוליטי"
תשובה: מצד האמת, בזה אחר זה לא צריך לחשוש ומותר תאורטית להכניס בשר אחר חלב בתנור. נוהגים להחמיר ולחמם על חום גבוה כמה דקות שאם יש שאריות הם ישרפו.
שאלה: כשרות בענבים שנקנו ברחוב: חמותי קנתה פירות וירקות ממישהו שמסתובב ברחוב והביאה לנו סלסלת ענבים מסוג מוסקט. מה דינם? רק להפריש? האם יש חשש ערלה
תשובה: וברכת ד' צריך לעשר, ולעניין ערלה יש לסמוך על הרוב, אמנם אין זה לכתחילה אבל כשכבר קנו אפשר להקל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תרומות ומעשרות משמן בשבת: האם בליל שבת, כשהתברר שכל התבשילים בושלו עם שמן שלא הפרישו תרו"מ, האם בשעת הדחק כזו ולכבוד שבת יהיה ניתן לסמוך על היחיד ולהפריש? כי "השולחן-גבוה" "ושאילת-יעבץ" מתירים להפריש בשבת כי זה דרבנן 2- האם יש נפק"מ שהיו אורחים או שזה לא משנה?
תשובה: וברכת ד' השאילת יעבץ אפשר לסמוך עליו, עיין בכף החיים, סי' תנז ס"ק טז שהורה לסמוך על השאילת יעב"ץ. ובשעת הדחק שאני. אבל לא הבנתי את השאלה הרי הדיון הוא בשמן שבישלו בו תבשילים, כאן זה דין של טבל שהתערב כבר בחולין, כאן הלכה פסוקה (רמב"ם הל' מאכ"א פט"ו הי"ב): יראה לי שאפילו דבר שיש לו מתירין אם נתערב בשאינו מינו ולא נתן טעם מותר, לא יהיה זה שיש לו מתירין חמור מטבל שהרי אפשר לתקנו, ואע"פ כן שלא במינו בנות טעם, כמו שביארנו". למדנו מכאן שטבל שהתערב באינו מינו ואינו נותן טעם הוא בטל ואין צורך לתקנו, ובנידון שלכם השמן איננו אחד מששים בתבשיל (בד"כ), ועל כן אין צורך כלל בהפרשה. אמנם דעת הכס"מ היא שמים ומלח הם כמין אחד, וא"כ גם שמן יתכן שהוא מין אחד, אולם הרד"ך העיר שמים ומלח הם כאינו מינו וא"כ גם שמן בודאי אינו מינו. וכן הרדב"ז (לדעתו זו המשנה שהראב"ד כיוון עליה) הביא משנה לגבי שמן וורד, שאינו מינו, וא"כ ברור ששמן נחשב כאינו מינו בתערובת, ואינו עשוי לטעם, אלא לצורך הבישול, וא"כ דינו שהוא מתבטל. העולה שבמקרה שלכם היה בעצם ביטול, ואם נחוש לדעה ששמן הוא חלק מהתבשיל ולכן הוא כמין במינו ואינו מתבטל, הרי לצורך זה אפשר לסמוך על השאילת יעבץ ולהפריש בשבת בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: העברת מזוזות מבית לבית: בע"ה אנו עוברים דירה בקרוב. בבית אותו אנו עוזבים ישנן מזוזות שלנו שנכתבו ע"י קרוב משפחה והן חשובות לנו. נאמר לנו שיש בעיה להוציא מזוזות מבית ואנו רוצים לדעת האם הדבר אפשרי, ואם כן, באיזה אופן?
תשובה: אם אתם שמים אותם בבית אחר, אפשר להקל ולהוריד. פיתרון שהוא לכל השיטות, להוריד את המזוזה בשביל לבדוק אותם. לשים בבית הישן מזוזות אחרות ואת המזוזות שלכם לשים בבית החדש.
שאלה: לאהוב את אשתו או את הקב"ה: לכבוד הרב! יש לי שתי שאלות בנוגע לקשר בין איש ואשה: 1. מדוע אהבת הבעל את אשתו אינה מפריעה לאהבתו לקב"ה (בהנחה שהאדם כבר הגיע לדרגה שהוא מצליח לאהוב את הקב"ה באמת), הרי אם הבעל מאוד מאוד אוהב את אשתו, חושב עליה הרבה ומרגיש קישור נפשי חזק אליה זה בהכרח ממעט מהקישור שלו לקב"ה, שהרי אז הקב"ה הוא לא הדבר העיקרי שבמחשבתו? 2. הקב"ה אמר "אעשה לו עזר כנגדו" ואח"כ חוה נענשה "והוא ימשול בך". מה היה אמור להיות היחס בין הבעל לאשתו לפני העונש, הרי לכאורה זה טוב שיש מנהיג ומונהג- "אין שני מלכים מושלים בכיפה אחת"?!
תשובה: 1. כשם שהמלך שמח כשאוהבים את בנו כך הקב"ה שמח כשיש אהבה בין איש לאישתו. הקב"ה אוהב את נשות ישראל, הקב"ה רוצה בכבודם ושמח בכך שהם לא מרגישות לב והם חלק מבית שיש בו אחדות ושכינה. אין השמחה באישה סותרת את השמחה בקב"ה. הקב"ה האו זה שיצר בשבילנו אישה טובה שיכולים לשמוח עימה. 2. מערכת היחסים הראויה היא קשר שלא מבוסס על מעמדות ועל הרגשת שלטון בבית. הקשר הראוי הוא ששני האנשים, האיש והאישה, מרגישים שהם מלך ומלכה כשהאישה משתוקקת לאיש ורוצה לשמח אותו בכך שעושה רצונו והאיש משבח את אישתו בכך שהיא עזר לו. האיש דואג לכל צרכיה הרוחניים והגשמיים של אישתו וכך האישה מרגישה מאד רצויה ומאד חשובה.
שאלה: הבחורה מבוגרת מהגבר: האם בחור יכול לצאת עם בחורה מבוגרת ממנו ועד כמה? אשמח גם למקורות בנושא.
תשובה: לא לכל דבר יש מקורות. בכל אופן, אין מניעה שבחור יקח אישה מבוגרת ממנו אולם יש מגבלה של הבאת ילדים. אתה מתחתן בכדי לבנות משפחה, להביא ילדים לעולם ולגדל אותם, צריך לקחת אישה שהיא תוכל להביא לך ילדים. כמה ילדים? לפחות שתוכל להביא שלשה ילדים.
שאלה: לעבוד במקום שמוכר יקר: האם זה ר לעבוד בחנות כיסויי ראש שהמחירים שם יקרים יחסית? נכנסתי בתור לקוחה לחנות ולא קניתי כלום כי זה היה יקר יש בעיה בזה שאעבוד שם למרות שאני ממש לא מסכימה עם המחירים שלהם?
תשובה: כל עוד שהם לא מרמים את האנשים אלא החליטו למכור יקר את יכולה לעבוד שם. אם לקוח שואל האם המחיר זול את לא תנסי להטעות אותו. את תדברי על כך שהסחורה טובה.
שאלה: כיצד לחלק את הירושה: אני נשוי פעם שניה. מנישואים ראשונים יש לי בן,שאינו מעוניין בקשר איתי. מנישואים שניים יש לי 2 בנים ובת אחת. כיצד נעשית חלוקת הירושה לאחר 120שנה? לבן מנישואים ראשוניים אין בכוונתי לתת מאומה (אא"כ ההלכה מנחה אחרת). הבת עומדת להינשא לבן תורה בע"ה, ואני מעוניין לתמוך בה ככל שניתן, כי שני האחרים האחרים רק מסורתיים.
תשובה: מן התורה הבנים יורשים ולא הבנות. בנך הבכור צריך לקבל שני חלקים בירושה (בהנחה שאינו יוצא דופן כלו' שנולד בניתוח קיסרי). רוח חכמים אינה נוחה ממי שמעביר נחלה מבניו ואפילו אם אינו מעביר לגמרי אלא מרבה לאחד מבניו וממעיט למשנהו וכל שכן במעביר לבתו על חשבון בניו. הדבר אמור לא רק בהעברה ע"י צוואה אלא גם בנתינת מתנות בעודו בחיים. אולם אם מטרת המתנה אינה העברת נחלה מהבנים אלא תמיכה בבן ת"ח או נדוניה לבתו ע"מ להשיאה לת"ח כבנדון השאלה מותר ואף רצוי לעשות כך לכתחילה. יש לציין עוד, שכיום יש הסובריםשנכון שהאב יצווה לתת לבנותיו חלק מכספו ע"מ למנוע קטטות ומתחים בתוך המשפחה. לגבי הבנים ככלל, לא אכחד שמצינו בשותי"ם היתרים לתת מתנה מחיים וע"י כך להמעיט מנחלתם ואכן יש הנוהגים להקל בזה אולם יש לשקול את הדבר היטב מכל צדדיו והוו מתונים בדין. בכל מקרה יש להשאיר לבנים סכום מסוים שבו תתקיים נחלה מדאורייתאולבכור כפליים כדין התורה. לגבי הבן מהנשואין הראשונים כדאי לשקול היטב מה יהיו ההשלכות של הפלייתו משאר הבנים שכן בגמרא כתוב ששמואל אמר לרב יהודה תלמידו לא לתת יד להעברת נחלה ואפילו מבן רע לבן טוב אולי יצא ממנו זרע טוב בעתיד ויש מסבירים שזו הסיבה שיצחק אבינו רצה לתת את ברכת אברהם דווקא לעשיו הרשע ולא ליעקב. ועוד שמעשה כזה עלול להקשות על אפשרות חזרתו של הבן לחיק המשפחה ולדחות אבן אחר הנופל. לגבי שני הבנים האחרים יש לשקול היטב האם להמעיט את נחלתם עבור תמיכה בבת ובחתן הת"ח שכן אם הדבר יגרום למתח וסכסוכים ביניהם יכול להיות שח"ו יצא השכר בהפסד ובפרט לפי מה שכתבת בשאלה שהם שומרי מסורת ודלמא נפיק מיניהו זרעא מעליא ובני בנים הרי הם כבנים ואולי בהם עצמם יתקיים מקרא שכתוב לבבו יבין ושב ורפא לו וחזר הדין ראי זה כראי זה. סוף דבר ההחלטה בידך והחכם עניו בראשו, העיקר שכל כוונתך תהיה לשם שמים והאמת וה אהבו. הרב כפיר יהודה אלון. נ.ב מקורות לעיון בסוגיה:מסכת בבא בתרא דף קלג עמוד ב,מסכת כתובות דף נג עמוד א',שולחן ערוך חושן משפט הלכות נחלות סימן רפב סעיף א ובפתחי תשובה שם שו"ת חת"ס ושו"ת התשב"ץ,שו"ת יביע אומר חלק ח - חושן משפט סימן י, שו"ת מנחת יצחק חלק ו סימן קמז,שו"ת אגרות משה חושן משפט חלק ב סימן נ.
שאלה: שמוש בפרות ללא בקשת רשות הבעלים: בס" ד יש לשכן עץ לימונים שהענפים מגיעים לתוך החצר שלנו. האם מותר לקחת מהלימונים שבחצר שלי ללא רשות של השכן שהעץ שייך לו?
תשובה: בשולחן ערוך חושן משפט סימן קס"ז כתוב: "אילן העומד על המצר, אף על פי שהוא נוטה לתוך שדה אחד מהם, הרי שניהם חולקין בפירותיו. (אבל אם עומד בשדה של אחד מהן ונוטה לשדה אחר, הולכין אחר העיקר והכל שלו). (טור וכן כתב התוספות שם). דברי השולחן ערוך הולכים בשיטתו של שמואל במסכת בבא מציעא דף ק"ז, שלימדנו, שהעיקרון בבעלות העץ והפרות הוא: שמקור השורשים ויניקת העץ, הוא הקובע לעניין הבעלות ולכן הפירות שייכים לשכן שמשם יוצא העץ. אמנם אם ענפי העץ מפריעים לך בשימוש היום יומי בחצרך הרי אתה רשאי לבקש ממנו להסיר את הענפים הבולטים לחצרך, ואף אתה רשאי לקוץ ענפיו בעצמך. (בבא בתרא כ"ז, חושן משפט קנ"ה סעיף כ"ו).
שאלה: לבוש בחור ישיבה: הרב, אני בחור ישיבה באחת הישיבות הגבוהות בארץ, והייתי רוצה לשאול למה בציבור שלנו בחורי ישיבה-בני תורה לא הולכים כראוי לבני תורה, למה חולצות טריקו, וגם חולצות בלי צווארון גינסים, ותלבושת צבעונית כזו שגורמת לנו לא להיות מכובדים כבני ישיבות, איפה כבוד התורה שלנו? למה זה נוצר כך, ומה הרב חושב בנושא?
תשובה: כנראה שהסיבה היא משום שבחורי ישיבות שלנו לא רוצים לבלוט בין האנשים הרגילים. וכך נהג החפץ חיים זצוק"ל שלא לבש מגבעת רבנית. אמנם לענ"ד נראה שטוב שילבשו חולצה רגילה ולא צבעונית וכן עם שרוולים ארוכים, על מנת לזכור את האחריות המוטלת על לומדי תורה להקפיד על מעשיהם ולא להידמות לאנשים בינונים שלפעמים מקילים ראשם במצוות דאורייתא או דרבנן. והשומע ישמע.
שאלה: האם כתיבה על ע"ז לא אמיתית נחשבת ע"ז?: לכבוד הרב וכבוד תורתו, אני אוהב לכתוב וה חנן אותי בכשרונות דמיוניים מפותחות ואני כותב סיפור בעולם דמיוני לא אמיתי אז השאלה שלי זה האם מותר לי לשים באותו עולם אלילים שעובדים אותם באותו העולם שאני מייצר וברור לי שהם באמת לא קיימים כלל וזה הכל דמיוני ולסיפור, האם מותר לי או שזה עדיין חשיב כעבודה זרה או קרוב לכן ואסור? לכבוד הרב וכבוד תורתו,
תשובה: אסור לייקר שם אלילים. אם הנך מזכיר בבוז ולעג מותר.
שאלה: ברכת שנתן מחכמתו ליראיו: מהמאגר מובא כי לא ניתן לברך, האם ניתן לרכז בצורה איכותית מספר רבנים עליהם כן ניתן לברך היום?
תשובה: ברכה זו שנויה במחלוקת אך הרשל"צ הגר"ע יוסף שליט"א בשו"ת יחוה דעת (ד,טז) כותב לברך ברכה זו. ועליו בודאי אפשר לברך ברכה זו. (ראה פסק"ת רכד,ד הערה 17 שנהגו לברך ברכה זו)
שאלה: עלייה לבית העלמין בשלושים: ביום ראשון כד באב אנחנו מקיימים אזכרת שלושים לאבא שלי. תאריך הפטירה שלו הוא כה בתמוז. רציתי לדעת אם מותר לעלות לבית העלמין בכד בערב, לפני השקיעה
תשובה: יום השלושים סופרים מיום הקבורה. עדיף בשני, אך אם קושי לאסוף את המשפחה וכדומה, מותר. מן השמים תנוחמו
שאלה: זכיתי בהגרלה של מבצע: לרב קניתי תפוצ יפס והיה בו קוד של מבצע ששולחים SMS בעלות של 50 אג ומשתתפים בהגרלה של 500 ב"ה זכיתי ושאלתי האם יש חשש גזל בדבר? אני ספרדי והרב עובדיה פסק שאסור להשתתף בהגרלות מפעל הפיס משום אסמכתא.
תשובה: מותר לכול הדעות. לגבי מפעל הפיס נחלקו האם משחק בקוביא ויש לו אומנות אחרת,שההימורים לא כול חייו האם זהו איסור גזל מדבריהם לדעת הרמ"א (חו"מ רז,יג.שע,ג) מותר כיון שהכסף נאסף ואינו אסמכתא. ולדעת השו"ע (חו"מ שע א ב. לד,טז. או"ח שכב,ו) הדבר אסור בכול מקרה משום אסמכתא ואם יש לו אומנות אחרת אינו פסול לעדות. לגבי מפעל הפיס הרשל"צ הגר"ע יוסף שליט"א ( יבי"א ז,ו בחו"מ) - כותב לאסור ע"פ דברי השו"ע. ויש מבין הספרדים שהתירו ישכיל עבדי (יור"ד ח,ה) אך בשאלתך הדין שונה אתה מקבל פרס מהחברה עלרכישתך ללא קשר לרוכשים אחרים ולא נעשה מעשה הימורים.
שאלה: לצפות בסרט שאישה שרה בו: לרב האם מותר לצפות בסרט שיש בו אישה ששרה? ב מראש
תשובה: אין לצפות בחלק של הסרט בו האישה שרה. בשאר החלקים אפשר לצפות אם זה נצרך למנוחה ולא סתם כביטול זמן.
שאלה: עיבוד ממוחשב לשם ה : לכבוד הרב האם מותר להשתמש כרקע לפאשקוויל בתמונה בה רואים ס"ת פתוח? האם מותר למחוק בעיבוד ממוחשב את שמות ה מתוך התמונה? האם מתיחת קו לבן על שמוות ה נחשבת כמחיקה? ב מראש השאלה נשאלה בהמשך לשאלה "כתיבת ומחיקת שם הויה במחשב"
תשובה: 1. ראוי שלא לעשות זאת. 2. זה לא נקרא כתיבה, כתיבה היא דיו על משהו ממשי. לכן, אם אדם, לדוגמא כתב במחשב בשבת לא עבר על איסור כתיבה דאורייתא. וכן בחול המועד יהיה מותר להשתמש במחשב, זוהי לא כתיבה שח אסרו בחול המועד.
שאלה: לקחת סוודר באפסנאות: לכבוד הרב הגעתי לגדוד ומצאתי באפסנאות סוודר שכתוב עליו שם הגדוד. האפסנאי לא נמצא והמחליף אומר לי שאני יכול לקחת האם הדבר מותר?
תשובה: המחליף יש לו אותם סמכויות כמו האפסנאי!! מדוע יש גזל אם קיבלת באישור והינך משתמש בו בצה"ל.
שאלה: לענות לטלפון במרפאה צבאית בשבת : לכבוד הרב חייל שסוגר שבת במרפאה כחובש ויש שם קו טלפון לשיחות חירום ופעמים רבות השיחות אינן שיחות חירום. האם מותר לענות בשבת? ב מראש
תשובה: שאלתך היא מהשאלות הנפוצות כאשר אתה נמצא בתורנות והחשש שהשיחה אין בה משום פיקוח נפש, ואין מי שיענה אחר כי אולי מתקשרים אליו עליך לענות לטלפון מדין ספק פיקוח נפש. דרור וינברג בהיותו מג"ד אמר לסמבציות אם יהיה משהו חשוב תתקשרו אלי ותעירו אותי. דרור קם פעם ורואה המולה, הוא מבין שיש מצב הדורש טיפול, לאחר הארוע הוא שאל את החיילות למה לא הערתם אותי, אמרו לו לא רצינו להפריע לך. ומאז הוא נתן הנחיה להתקשר אליו בכול דבר, שלא יקרה שיש מצב חרום ולא מתקשרים.
שאלה: שכחו לברך על הפרשת חלה: לרב אם קרה שהפרישו חלה ואכלו את הלחם ולא בירכו, יש תקנה לברך על מה שהפרישו בלי ברכה?
תשובה: וברכת ד' הברכה איננה מעכבת, ועל כן אין אפשרות לחזור ולברך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ריח לא כשר בבשר וחלב: יש לי שאלה שמטרידה אותי אם למשל אכלתי בשר והרחתי תבשיל של חלב או הפוך, עצם ההרחה נחשבת כאילו אכלתי אוכל לא כשר? האם אסור לעשות כן ולהתרחק מזה או שזה לא פוגע בכשרות? וגם בבשמים שאין עליהם כשרות רציתי לשאול אותה שאלה.
תשובה: אסור לאכול בשר עם חלב אבל להריח בשר כשאוכלים חלב אין איסור. בשמים צריכים כשרות רק כשאוכלים אותם.
שאלה: מצוות עשה לשמח חתן וכלה: האם שמשמחים חתן בשבעת ימי המשתה צריך לכווין לקיים מצות עשה,ומהי? 2-האם ה"ה בלשמח נשים את הכלה?
תשובה: מצוות שמחת חתן וכלה היא חלק ממצוות ואהבת לרעך כמוך, שהיא מצווה מהתורה והיא חלק ממצוות גמילות חסדים. הכוונה במצווה לקיים מצווה שהיא לגרום לכך שכל אחד מישראל יהיה לו טוב. הכוונה במצווה שעל ידי המצווה לאהוב את חברך נוצר חיבור גדול יותר בינך לבינו ומתקיימת מכוח המצווה מצוות אהבת ישראל.
שאלה: כיצד להחזיר גזל: לגבי המקווה - האם עליי לתקן זאת? למי להחזיר? איני יודע כמה מדובר וגם למי בדיוק להחזיר? לגבי הבריכה - הנוהל באותו יום הינו שרק תושבי חולון זכאים למחיר מופחת - במקרה הזה אשתי רכשה כרטיס עבור הבת שלנו שהיא תושבת חולון ובת 5, וכדי שיהיה מבוגר שילך איתה ביקשה מאמא שלה שאינה תושבת חולון לללכת עם הבת שלי - מה עליי לעשות במקרה זה? השאלה נשאלה בהמשך לשאלה "שימוש בכרטיס"
תשובה: 1.תניח בקבוק שמפו קטן ותכתוב עליו לכל הציבור. 2. בפעם הבאה תקנה כרטיס רגיל, למרות שמגיעה הנחה ובכך תחזיר את מה שנלקח שלא כדין. ה' יצליח דרכך.
שאלה: משנת "אלו דברים" בברכות השחר: הרב, בברכות השחר לאחר ברכת התורה יש את "וידבר ה." ואח"כ הקטע של "אלו דברים שאין להם שיעור."(משנה פאה א.א.וגמרא שבת קכז). רציתי לשאול מדוע דווקא המקורות האלו נאמרים בברכות השחר שיהודי אומר כל בוקר ולא לדוגמא הלכה הקשורה לבוקר? מה הטעם של מקורות אלו שאני אומרים אותם דווקא בברכות השחר?
תשובה: נהגו ללמוד מיד לאחר ברכת התורה כדי לצאת ידי חובת הדעות שיש להקפיד ולהצמיד לימוד תורה לברכות התורה. מנהג ישראל לומר פסוקי ברכת כהנים ואלו דברים וכו' שהם מקרא, משנה וגמרא. נבחרו דווקא חלקים אלו כיון שהם קלים להבנה ויש בהם ברכה (ברכת כהנים) ויסוד ההתנהגות הנכונה של כל יהודי: מידות טובות, אהבת חסד בין אדם לחבירו ומצוות תלמוד תורה.
שאלה: כשרות ממרח שוקןלד: לרב האם ממרח שוקולד שכתוב עליו k פרווה כשר לאכילה?
תשובה: ב"ה שלו-ם וברכה אין כשרות כזאת. מוצר המיוצר בארץ ככשר צריך לקבל על פי החוק כשרות מהרבנות המקומית, מוצר המיוצר בחו"ל יכול לקבל כשרות מרבנויות בדצי"ם המאושרים ע"י הרבנות הראשית וצריך להיות מודפס על המוצר שם נותן הכשרות באישור הרבנות הראשית. הרב חגי בר גיורא
שאלה: למה לי בית המקדש עכשיו?: הרב, אני רואה שהרבה מאיתנו לא מספיק מצפים לבנין בית המקדש אז מהו עיקר החיסרון בכך שבית המקדש חרב, למה אנחנו אמורים לצפות?
תשובה: אנו צריכים להתחזק ולצפות שהשכינה תחזור אלינו ונשוב לעשות תמידין כסדרם ומוספין כהלכתם. בשורות טובות
שאלה: ברכה על קוגל תפוחי אדמה: מה מברכים על קוגל תפוחי אדמה?
תשובה: וברכת ד' בורא פרי האדמה. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דיני ממונות בין בני זוג: אם גבר ואישה מרגע חתונתם נחשבים הם לבשר אחד, הרי שאי אפשר שאחד מהם יגזול אחד לשני אם הם נקראים אחד. האם מותר להם במקרה של שני חשבונות בנק לקחת את הכרטיס בלי רשות ובכך לא יהיה איסור גזל?!
תשובה: הדבר תלוי בהרבה פרטים שונים, כגון הסכמי הממון בין בני הזוג, הסיבה שהם משתמשים בשני חשבונות נפרדים, סוג עבודת האשה, ועוד, ולכן אין להשתמש בכרטיסו של בן בת הזוג ללא הסכמתו. 'והיו לבשר אחד' נאמר על הקרבה הפנימית שיש בין בני זוג. אך הצדדים הממוניים משתנים לפי קריטריונים רבים. הרב מרדכי גרוס.
שאלה: נורות לד בשבת: פרופסור לב, שהיה גם ת"ח חשוב, כותב בספרו שנורת-לאד אין בה איסור מוליד וכיבוי. חשבנו להחליף בבית את התאורה לנורות-לאד ואז "אם נתקעים" יהיה אפשר לכבות ולהדליק לפחות ע"י שינוי?
תשובה: הוא התכוון לומר שאין איסור מהתורה אך יש איסור מדרבנן, ולדעת החזו"א גם נורת לד אסורה מהתורה.
שאלה: לכפר על בין אדם לחבירו: לרב, נאמר שיום הכיפור לא מכפר עד שירצה את חבירו, הבנתי שהפלא יועץ מוסיף על כך שגם עבירות שבין אדם למקום לא ייתכפרו עד לסידור העניינים שבין אדם לחבירו. אז אדם לא יחזור בתשובה עד שלא תיקן הכל בין אדם לחבירו? לפעמים זה לוקח יותר זמן, לפעמים זה יותר קשה כי צריך לבקש סליחה. האם יש הכרעה בעניין זה? כלומר, כן לחזור בתשובה או לא לחזור? אנסה לעדן את הדברים, לא שאותו אחד מחרף ומגדף אנשים בכל רגע, אלא נאמר יש לו סוגיה לא פתורה עם מישהו האם לא "יורשה" לחזור בתשובה?
תשובה: אין דבר שצריך האדם לעכב את התשובה, ולא בגלל שיש לו דברים פתוחים ביחסי בין אדם לחברו,לא יתקן ענייני בין אדם למקום. ואין מי שאומר אחרת. לפעמים השאיפה לטוב ביותר ולשלימות מליאה יכולה להיות מכשול ויצר הרע ליפול חלילה לגמרי. ישנו ביטוי צבאי:'האויב של הטוב הוא הטוב ביותר' ה' יצליח דרכך.
שאלה: פגיעה בפרנסה: מתי יש גדר שמותר לי להתלונן על שירות כשיש חשש פגיעה בפרנסה? א. למשל נהג אוטובוס: מדבר לא יפה, או נוהג בצורה מסוכנת. אם יש מצב שהוא גבולי הלכתית, האם כלפי גוי ההיתר קל יותר? ב. מרצה בלימודים אקדמיים, האם יש לו חובה לעזור כשהתלמיד מתעכב? כללית, הנוהג הוא שעוזרים לפי גודל הכיתה והמרץ של המרצה. אם כשאין מענה, יש הצדקה להתלונן להנהלה וכיוצ"ב?
תשובה: א. אם זה נראה דבר מקרי, כמו אם נוסע הכעיס, אין להתלונן. אבל אם זה דבר קבוע, הוא מזיק לרבים ואין לחשוש לפרנסתו. ב. צריך לברר אצל הנוגעים מהי חובתו של המרצה, ואם אין הוא מחוייב לכך אין להתלונן.
שאלה: מחיקת שמות השם: 1-מדוע כף החיים (קול יעקב,רעו,מו) כותב שיש לחוש לא למחוק את המילה הקב"ה, האם זה נתון להרגשה אישית של כל אחד? 2- מה לגבי כינוי שמורכב משתי אותיות של י'?
תשובה: אין איסור למחוק שמות או כינויים שאינם משבעת שמות האסורים אבל ראוי לבעל נפש להיזהר בכבוד כל כינוי המיוחס לד'. כפי שאדם חס על כבוד הוריו וקשה בעיניו שיקרעו את תמונת הוריו או ילדיו אעפ"י שאין בזה איסור. ולא יהיה כבוד שמיים פחות מכבוד הוריו.